b'\n_START_ARTICLE_\nL\xc3\xb8vehodekanin\n_START_SECTION_\nBeskrivelse\n_START_PARAGRAPH_\nVekten er vanligvis 1,36\xe2\x80\x931,7 kg. \xc3\x98rene skal v\xc3\xa6re 6\xe2\x80\x937 cm og skal b\xc3\xa6res stivt og opprettst\xc3\xa5ende. Kroppen p\xc3\xa5 hannens hode er noe kraftigere enn hunnens. Hakepose skal heller ikke forekomme._NEWLINE_Hodet skal harmonere med kroppsst\xc3\xb8rrelsen. Halsen er kort (som hos hermelinkaninen). Brystet skal v\xc3\xa6re bredt og fast. Ryggen skal v\xc3\xa6re bred med god muskelsetting og g\xc3\xa5 i jevn bue mot halen._NEWLINE_Bena skal v\xc3\xa6re kraftige og rettstilt. Halen skal v\xc3\xa6re rikt beh\xc3\xa5ret og rett._NEWLINE_L\xc3\xb8vehodekaninen har en manke rundt hodet. Det er grunnen til navnet den har f\xc3\xa5tt seg fortjent. Vanligvis skal manken v\xc3\xa6re 5\xe2\x80\x938 cm og danne en full sirkel rundt hodet. Det skal danne en V i nakken mellom skulderbladene og lugg mellom \xc3\xb8rene; merkbart lengre pels p\xc3\xa5 kinn og bryst. Resten av kaninen skal v\xc3\xa6re normalh\xc3\xa5ret. Det skal ikke v\xc3\xa6re lang pels p\xc3\xa5 \xc3\xb8rer, og skj\xc3\xb8rt skal heller ikke forekomme, med unntak av ungdyr som gjerne har et skj\xc3\xb8rt. P\xc3\xa5 kaninunger er det lettest \xc3\xa5 se om de har gener for \xc3\xa5 v\xc3\xa6re enkeltmanket eller dobbelmanket n\xc3\xa5r de er to til tre uker. Manken skal ikke klippes. L\xc3\xb8vehodekaniner har tykk pels som beskytter mot vind, men krever noe pelsstell.'